Գեորգի Իսահակյանը ծնվել Է 1968 թվականի նոյեմբերի 7-ին Երեւանում: 1986 թվականին ավարտել Է Երեւանի Կոմիտասի անվան կոնսերվատորիային առընթեր Չայկովսկու անվան հատուկ երաժշտական դպրոցի ջութակի, երաժշտության եւ կոմպոզիցիայի տեսության դասարանը, 1991 թվականին՝ Մոսկվայի Ա.Վ. Լունաչարսկու անվան թատերական արվեստի պետական ինստիտուտի (ներկայում՝ Ռուսաստանի թատերական արվեստի ինստիտուտ) երաժշտական թատրոնի ֆակուլտետը: 1991-ից մինչեւ 2010 թվականը Իսահակյանն աշխատել Է Պերմի Պ.Ի.Չայկովսկու անվան օպերայի եւ բալետի պետական ակադեմիական թատրոնում, որտեղ տարբեր տարիների եղել Է բեմադրող ռեժիսոր, գլխավոր ռեժիսոր եւ գեղարվեստական ղեկավար: 19 տարվա ընթացքում նա այդ թատրոնում բեմադրել Է շուրջ 30 ներկայացում: 2010 թվականից Մոսկվայի Նատալյա Սացի անվան պետական ակադեմիական մանկական երաժշտական թատրոնի գեղարվեստական ղեկավարն Է, հաղորդել Է ՏԱՍՍ-ը: